[image: ]KARBONADER MED STEKT LØK OG BÅTPOTETER

Karbonader 
Ingredienser:
200 gram karbonadedeig
½ ts salt
¼ ts pepper
½ ss potetmel
½ dl vann
¼ løk 
Smør til steking

Slik gjør du:
1. Rør sammen karbonadedeig med salt og pepper i en bakebolle.
2. Ha i potetmel og rør.
3. Rør inn vann – litt og litt om gangen.
4. Form deigen til flate kaker.
5. Smelt litt smør i en stekepanne. Stek karbonadene på begge sider så de blir brune. 

6. Rens en løk, del løken i to og skjær den i tynne skiver. Smelt litt smør og stek løken på middels varme til den er gyllen.
Båtpoteter
[image: ]Ingredienser:
3-4 stk poteter
1 ss olivenolje
1 ts havsalt
1 ss timian
1 ss oregano
1 ss rosmarin
eller andre krydder etter ønske

Slik gjør du:

1. Vask potetene og del i båter.
2. Legg båtpotetene i en bakebolle. Hell over olje og dryss over salt og krydder. Bland godt.
3. Legg båtpotetene i en ildfast form med skallet ned. 
4. Stek på 225°C i ca. 20-30 minutter til potetene er gylne. Potetene blir ekstra sprø med varmluft de siste 5 minuttene. 

